Raimo Määttänen

Raimo Määttänen (8. helmikuuta 1943 Tampere – 16. helmikuuta 2026) oli suomalainen jääkiekkoilija ja jääkiekkovalmentaja. Määttänen pelasi puolustajana. Valmentajana Määttänen oli ensimmäinen päätoiminen ja ammattimainen valmentaja Suomessa.http://hc.tps.fi/index.html?n=1854 

Tamperelaissyntyinen Määttänen pelasi sekä Ilveksessä että porilaisessa RU-38:ssa SM-sarjaa. Määttänen pelasi myös Suomen maajoukkueessa, osallistuen vuoden 1967 maailmanmestaruuskilpailuihin ja pelaten kisoissa seitsemän ottelua.

Peliuransa jälkeen Määttänen keskittyi päätoimisesti valmennustöihin. Hän valmensi 1970- ja 1980-luvuilla sekä SM-sarja- ja SM-liigajoukkueita (HJK 1972–1973, TPS 1975–1980, Ilves 1980–1982) että ensimmäisen divisioonan joukkueita (HPK 1982–1983, TuTo 1983–1987 ja 1991–1992). Määttänen toimi myös maajoukkuevalmennustehtävissä: hän oli Kalevi Nummisen apuvalmentaja 1974 MM-kotikilpailuissa Helsingissä.

Määttänen valmensi Turun Palloseuran SM-liigan ensimmäiseen mestaruuteen kaudella 1975–1976. Määttäsen valmennuskausi TPS:ssä oli tuloksekas, sillä viitenä valmennusvuotenaan joukkue voitti mestaruuden, hopean ja kaksi pronssia. Viimeisenä Määttäsen TPS-kautena (1979–1980) joukkue sijoittui neljänneksi, ja Määttänen sai lähteä. Kahden Ilves-valmennuskauden jälkeen Määttänen valmensi kauden ykkösdivisioonaan joutunutta HPK:ta ja nosti joukkueen takaisin liigaan. Tämän jälkeen Määttänen valmensi neljä kautta TuToa. Määttäsen valmennusura kesti 1990-luvulle asti, joukkueen ollessa jälleen TuTo.

Määttänen toimi myös TuTo Hockey ry:n hallituksessa 1990–2008 ja TuTo Hockey oy:n hallituksessa 2000–2008. Lisäksi hän oli 2006–2008 TuTon valmennuspäällikkö. Turussa hän työskenteli myös kaupungin liikunta- ja ulkoilukeskuksen esimiehenä.http://www05.turku.fi/ah/liikunta/2007/0510005x/1650043.htm

Määttänen harrasti nuoruudessaan myös suunnistusta.http://www.helsinginjyry.fi/vanha/historia/suunnistus.shtml  Hän oli vuosina 1967–1983 naimisissa koripalloilija ja kieltenopettaja Astrid Lindebergin kanssa.Salmenkylä, Matti: ”Astrid Määttänen”. Teoksessa 

 Määttänen pelaajana 
(peliuran tiedot vaillinaisia)
 1961–1962 Ilves (SM-sarja)
 1962–1964 Turun Toverit (Suomensarja)
 1964–1967 RU-38 (SM-sarja) (Määttänen pääsi Suomen ensimmäiseen keräilykorttisarjaankinhttp://www.europeansportscards.com/sarjat/hellas_1965/hellas_1965_fin.html 
 1967–1969 Upon Pallo (SM-sarja)
 1969–1970 Helsingin Jalkapalloklubi (SM-sarja)

Määttänen pelasi yhdet MM-kilpailut, 1967 Wienissä, Itävallassa.

 Määttänen valmentajana 
 1972–1973 HJK (SM-sarja).
 1974 MM-kilpailut, Helsinki. Määttänen toimi Kalevi Nummisen apuvalmentajana. Suomi sijoittui neljänneksi.
 1975–1980 TPS (SM-liiga). Tuloksena yksi kulta, yksi hopea, kaksi pronssia ja yksi neljäs sija, tässä järjestyksessä.
 1980–1982 Ilves (SM-liiga). Joukkueen sijoitukset runkosarjassa: 6. ja 8.
 1982–1983 HPK (I-div.). Joukkue voitti divarin runkosarjan, voitti nousukarsinnat ja nousi SM-liigaan.
 1983–1987 TuTo (I-div.). Sijoitukset runkosarjassa: 4, 4, 2, 2.
 1991–1992 TuTo (I-div.) yhdessä Sergei Grisintšovin kanssa.

Valmentajana Määttänen oli vaativa. Valmentaessaan HPK:ta I-divisioonassa Määttänen riitautui puolustaja Hannu Jortikan kanssa, joka lopetti peliuransa.http://www.jatkoaika.com/mestis.php?sivu=kolumnit&id=1892

 Saavutukset ja palkinnot valmentajana 
 SM-kulta (TPS 1975–1976), ensimmäinen SM-liigamestaruus
 SM-hopea (TPS 1976–1977)
 SM-pronssi (TPS 1977–1978)
 SM-pronssi (TPS 1978–1979)

 Lähteet 
 Määttäsen pelaajatiedot eurohockey.netin tilastoista (vaillinaiset)
 Määttäsen HJK-valmennuskausi
 Turun Palloseura 1922-1972 [toim. Heikki Mäki ja Eero Toivola] (Turun Palloseura, 1972)  (sid.)
 "Ensimmäinen liigakausi toi heti Suomen mestaruuden" 
 Ilveksen valmentajahistoriikki 1980-luvulta 
 Jatkoajan divarikatsaus 1982-1983
 Taimi, Risto 1989. Turun Toverit 1979-1989. Turku: Turun Toverit.

 Viitteet 

Luokka:Suomalaiset jääkiekkoilijat
Luokka:Suomalaiset jääkiekkovalmentajat
Luokka:Vuonna 1943 syntyneet
Luokka:Vuonna 2026 kuolleet